**Anish Kapoor** (født 12. mars 1954) er en indiskfødt britisk skulptør. Han ble født i Mumbai i India. Kapoor har bodd og arbeidet i London siden begynnelsen av 1970-tallet, da han flyttet dit for å studere kunst. Han har studert ved Hornsey College of Art og senere ved Chelsea School of Art and Design i Storbritannia.

På begynnelsen av 1980-tallet ble han bemerket blant den nye generasjonen unge kunstnere som fornyet og aktualiserte britisk skulptur internasjonalt.
Kapoor har fått en rekke priser for sitt arbeid. Han representerte Storbritannia på Veneziabiennalen i 1990, hvor han mottok prisen Premio Duemilla. Året etter ble han tildelt den prestisjefulle Turner Prize Award.
Anish Kapoor har mottatt en rekke sivile utmerkelser, og med en formue på rundt 750 millioner kroner, er han en av verdens rikeste kunstnere. Kapoor ble i 2013 utnevnt til *Knight Bachelor*.

Verker
------

Arbeidene hans er innkjøpt av Museum of Modern Art – MoMA (New York), Tate Modern (London), Guggenheim Museum Bilbao, med flere. Han har utført en rekke offentlige utsmykningsoppdrag deriblant Sky Mirror (Nottingham, 2001, en større versjon av skulpturen ble vist på Rockefeller Center i New York, 2006), og Cloud Gate i Millennium Park (Chicago, 2004). 
I 2002 ble Kapoor invitert til å lage en installasjon i turbinhallen i Tate Modern (The Unilever Series). Installasjonen Marsyas. besto av tre store jernringer (to vertikale, forbundet med en horisontal) som fylte hele det store rommet. Disse var kledd med en mørk rød pvc-membran.

Kunstneriske kjennetegn
-----------------------

Anish Kapoor ble for alvor kjent på 1980-tallet for sine geometriske eller biometriske skulpturer laget av enkle materialer som granitt, kalkstein, marmor og gips. De tidlige skulpturene er enkle, kurvede former, som regel med skarpe farger og med pulverpigmenter i dype jord- farger (gult, oransje, rødt og hvitt) som dekket geometriske former. Skulpturene ble plassert på gulvet, og pulveret dekket ikke bare formene, men også gulvet rundt. Inspirasjonen til verkene kom blant annet fra de fargerike krydderbodene på markeder i India.
I 1987 begynte han å arbeide med stein, og mange av skulpturene leker med dualiteten i emnene jord-skyer, lys-mørke, synlig-usynlig, bevisst-ubevisst og mann-kvinne. 
Siden 1995 har han jobbet mye med polert rustfritt stå og den svært reflekterende overflaten det gir. Bruken av rød voks er også en del av repertoaret hans.

Utstillinger
------------

Han har hatt separatutstillinger på blant annet Institute of Contemporary Art, Boston (USA 2008), Centro Cultural Banco do Brasil (Brasil 2006), MAC Grand-Hornu (Belgia 2004), Museo Archeologico Nazionale (Napoli, Italia 2004), Kunsthaus Bregenz (Østerrike 2003), BALTIC Centre for Contemporary Art (England, Gateshead 1999), Piazza del Plebiscito (Italia, Napoli 1999), Hayward Gallery (England, London 1998), Fondazione Prada (Italia, Milano 1995), National Gallery of Canada (Ottawa 1992), Tate Modern (England, London 1990) og Kunsthalle Basel (Sveits 1985). 
I september 2009 ble han den første levende kunstner til å ha en egen separatutstilling ved Royal Academy of Arts i London.

Kapoor i Norge
--------------

Kapoors skulptur Øye i stein i Lødingen i Nordland er en del av Skulpturlandskap Nordland. Kapoor er også representert i Kistefos-Museets skulpturpark med skulpturen *S-Curve* fra 2006.

Skulpturen «Untitled» (1997) er utplassert i Tjuvholmen skulpturpark[*når?*]. Den er laget i alabast og er 295 x 175 x 128 cm.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Anish-Kapoor, besøkt 9. oktober 2017[Hentet fra Wikidata]
2. ↑   Munzinger Personen, oppført som Sir Anish Kapoor, Munzinger IBA 00000028538, besøkt 9. oktober 2017[Hentet fra Wikidata]
3. ↑   Kapoor, Anish[Hentet fra Wikidata]
4. ↑   Archive of Fine Arts, abART person-ID 58365[Hentet fra Wikidata]
5. ↑   BBC News, «Fire-starting sculpture screened», utgitt 7. mars 2001[Hentet fra Wikidata]
6. ↑   RKDartists, RKD kunstner-ID 43466[Hentet fra Wikidata]
7. ↑   vocab.getty.edu[Hentet fra Wikidata]
8. ↑   «A life in art: Anish Kapoor», publisert i The Guardian, utgitt 7. november 2008[Hentet fra Wikidata]
9. ↑   Museum of Modern Arts online samling, MoMA kunstner-ID 2995, besøkt 4. desember 2019[Hentet fra Wikidata]
10. ↑   www.bbc.co.uk[Hentet fra Wikidata]
11. ↑   www.bbc.co.uk[Hentet fra Wikidata]
12. ↑   www.praemiumimperiale.org, besøkt 19. mars 2022[Hentet fra Wikidata]
13. ↑   www.lejournaldesarts.fr, besøkt 3. februar 2021[Hentet fra Wikidata]
14. ↑   www.culture.gouv.fr, besøkt 3. februar 2021[Hentet fra Wikidata]
15. ↑  «Anish Kapoor». The L World Art.
16. ↑  «Anish Kapoor». Peggy Guggenheim Collection. 2007. Arkivert fra originalen 24. desember 2011. Besøkt 27. juni 2012.
17. ↑  «Lunch with the FT: Anish Kapoor». Financial Times. 5. mai 2012.
18. ↑  *London Gazette*, supplement nr. 1, nr. 60534, 15. juni 2013.
19. ↑  «Big is beautiful for Anish Kapoor at London’s Tate Modern». BBC. Arkivert fra originalen 8. januar 2008. Besøkt 27. juni 2012.
20. ↑  «Anish Kapoor unveils new sculpture at Royal Academy of Arts». The Guardian/The Observer. 20. september 2009.
21. ↑  «Anish Kapoor». Skulpturlandskap Nordland. Arkivert fra originalen 15. februar 2012.
22. ↑  Anish Kapoor - Kistefos-Museet

Eksterne lenker
---------------

* (en) Offisielt nettsted Rediger på Wikidata

* (en) Anish Kapoor – kategori av bilder, video eller lyd på Commons Rediger på Wikidata
* (en) Anish Kapoor på Internet Movie Database Rediger på Wikidata
* (en) Anish Kapoor på Discogs Rediger på Wikidata

* (en) Anish Kapoor på MusicBrainz Rediger på Wikidata
* (en) «Anish Kapoor chosen for landmark 2012 sculpture», 31. mars 2010, BBC

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC **·** BNE **·** CiNii **·** KulturNav **·** BBC Things **·** Munzinger (iba) **·** MusicBrainz
 |